شرفني الأخ الحبيب عصفور المدينة بتمرير تاجين للإجابة عليهم ، ولأني مقدرش اتاخر عنه أجابت بكل بساطة وصراحة ووضوح وحب
التاج الأول
التاج الأول
انت مين
انا إسمي احمد الدقناوي أعمل محاسب في شركة ملاحية .. بحاول اوصل للسبيل اللي ممكن اوصل بيه للجنة . عندي ثلاثين سنة . وجوايا مشاعر أصغر وأكبر بكتير من العمر ده ... سميت نفسي المهاجر إلي الله لأن دي وجهتي وده هدفي ودي طموحاتي . مش عايز حاجة تعطلني عن ده ولا شيء يبعدني عن الهجرة إليه
مين أكتر ست أشخاص بتحبهم
1- أمي
2- أختي
3- أبي
4- زوجتي
5- إخواني
6- كل مسلم يحبني بصدق فهو حبيب قلبي
إنت سعيد ؟
السعادة مش بشعر بيها إلا لما أحس إني أطعت ربنا صح في طاعة معينة .. واشد فترات حياتي كرباً هي الفترة بعد ما اعصيه . ادعيلي بالهداية
لو أجتمعت أنت و الرئيس حسني مبارك في حجرة واحدة ؟
ده ولي الأمر .. يجب طاعته .. وبعدين ماحنا ممكن نخرج تاني ... يعني تفتكر هاعمل ايه يعني !!
لو معاك مليون ونص جنيه تعمل بيهم إيه
أول شي هفكر فيه إني هأشرع في (البناء) إتمام زواجي يعني ... واحاول اعمل مشروع ممكن يكون له نفع ملموس للمسلمين حتي وإن كان صغير وبسيط لان خير الناس انفعهم للناس ومفيش شك إن هيسبق ده كله رحلة طيبة إن شاء الله للحج برفقة والدي ووالدتي وزوجتي
بتحب مصر ؟
مصر ملهاش ذنب في اللي بيحصل واللوم مش عليها هيا
بتحب البنات؟
وانا صغير كنت بدعي الله أنه ميرزقنيش ببنت لكن بعد ما الواحد شاف فتيات طائعات قلت وليه لا طالما ممكن أنها تربي جيل علي طاعة ربنا
أنت مسلم ؟
الحمد لله
ليه؟
علشان اتولدت كده وده فضل من الله ونعمة . ويمكن القناعة بأنه الدين الحق زادت ده فيا
مين أكتر شخصية متقدرش تستغني عنها في حياتك
أمي
وليه ؟
لاني بحبها جداً وادعو الله لها بحسن الخاتمة ولوالدي ... وللأسف لسه مبرمجتش نفسي اني اتقبل فكرة أنها متبقاش موجودة أو مبقاش أنا موجود معاها
ايه أكتر موقف محرج تعرضت ليه
الحاجات دي مش بفتكرها الصراحة
واتصرفت ازاي
انا لو فاكر هقول علطول
إيه الإمنية الي بتدعي ربنا انه يحققها ليك
أنه يسترني وميفضحنيش (اللهم استرنا ولا تفضحنا)
واتحققت ولا لسه
ربنا يسترنا جميعا
أحب شخص لقلبك في الدنيا؟
افهم من السؤال أن المقصود من الأشخاص اللي هما المخالطين وإلا لكانت الإجابة رسول الله وهو أكيد حبيب قلب كل مسلم . لكن غير ذلك فلا شك أنها أمي الحبيبة
انسان مستعد تضحي بحياتك – ركز فى كلمة حياتك – عشانه؟
اكيد امي ايضا وابي وإخواني وزوجتي .. وانا اقصد فعلا المعني بالظبط
انسان كرهته لدرجة الجنون و تمنيت لو تمسك سكينة وتنقض عليه وتغرزها فى قلبه تقتله وتقف تبص لجثته وتشفي غليل قلبك؟
جورج بوش
ما هو اسم اجمل كتاب كتبه بشر قراته ومحتفظ به حتي الان؟
الكتب كثيرة جداً . ولا أذكر كتاباً واحداً
اسم كتاب كتبه بشر برضة- انت متعلق بيه وبتقرأه كل فترة؟
الفقه علي المذاهب الأربعة ومختصر تفسير إبن كثير لهاني الحاج
اهم جهاز منزلى انت متعلق بيه او بتستخدمه كتير؟
التلاجة !!!!!
مكان تحس بالراحة عندما تدخله؟
أي مسجد أهل الخير يعتنون به هو مكان راحتي
شىء تحس بالراحة النفسية عندما تنظر اليه؟
هو مش شيء . هي انسانة .. زوجتي
مكان تحس فيه بالحنين الى شىء لا تدرى ماهو و ذكريات جارفة الى لاشىء؟
البحر
اجمل مدينة زرتها داخل مصر ؟
بلدي بورسعيد
شخصية كارتونية بتحبها
هو مفيش شخصية معينة لكن ذكريات الطفولة مع توم اند جيري وافلام ديزني
نوع هاتفك المحمول؟
Nokia 6020
سرعة بروسيسور جهازك؟
2.8
حجم ذاكرة –هارد- جهازك؟
512Ram- 80Gb
المساحة التى تشغلها المواد الاسلامية على جهازك؟
تقريباً 20 جيجا .. وأخاف ازود عن كده وتكون حجج علي يوم القيامة لأني مسمعتهاش
أهم هدف انت واضعه لحياتك الآن؟
دخول الجنة
مواصفات فتاة الأحلام بالنسبة لك؟
كانت مواصفات لزوجة الاحلام الصالحة والحمد لله ربنا رزقني بأفضل ما كنت عايز
شعورك لما بتسمع كلمة مصر ؟
لا عادي
شعورك لما بتسمع كلام عن اليهود؟
شعور بالتقزز
شعورك لما بتشوف ظابط شرطة؟
شعور بالشفقة
شعورك لما بتشوف الكناس العجوز فى الطريق؟
شعور بالحنان واني نفسي اطبطب عليه
افكارك تجاه شاب ماشى فى الطريق يلبس جلابية بيضاء قصيرة وعمامة وله لحية وبجيبه السواك وبيده المصحف؟
شكلهم يفرح إن كانوا يفهمون ما يفعلون
احساس يراودك فى اشارة مرور مغلقة بسبب مسئول كبير؟
الحكاية دي تقريباً نادرة الحدوث في بلدي
اتمني إن التاجين يساهموا ولو بشكل بسيط في إظهار بعض جوانب المهــ إلي الله ــاجر الشخصية